b'\n_START_ARTICLE_\nButeyongera\n_START_PARAGRAPH_\nButeyongera er en landsby i Uganda der blev kendt gennem Kristian von Hornsleths provokerende konceptkunst-projekt fra 2006, hvor landbybeboerne modtog grise og geder til geng\xc3\xa6ld for at indg\xc3\xa5 i kunstv\xc3\xa6rket, der blandt andet bet\xc3\xb8d at de skulle tage navnet til "Hornsleth". Projektet skabte international opm\xc3\xa6rksomhed om landsbyen._NEWLINE_Buteyongera ligger i Mukono-distriktet omtrent 50 kilometer fra hovedstaden Kampala og findes blandt palmetr\xc3\xa6er og kaffebuske.'